מבנה ציבור

[250px|ממוזער|שמאל|משכן [הכנסת הוא מבנה ציבור המשמש את בית המחוקקים הישראלי]]
**מבנה ציבור** או **מבנה ציבורי** הוא מבנה שנועד לצורכי הציבור, ונבנה על קרקע ציבורית. למבני ציבור תכונות ייחודיות המבדילות אותם ממבנים פרטיים.

## סוגים
על פי חוק התכנון והבניה בישראל, מוגדרים כמבני ציבור:
# מבנים המשמשים את הציבור באופן ישיר ושוטף: מבני חינוך, תרבות, דת, רווחה ושירותים חברתיים, בריאות, ספורט, מקלטים ומחסות ציבורים, תחנות לתחבורה ציבורית (בכללן מסופי נוסעים בנמלי ים ותעופה).
# מבנים המשמשים רשויות, בהם מבנים מוגבלים לגישת הציבור כתחנות משטרה, בתי סוהר ובתי מעצר, תחנות כיבוי אש, משרדי ממשלה או כל רשות אחרת המשמשים אותה למילוי תפקידה.

## תפקידים ותפקוד
בדרך כלל למבנה ציבורי יש תפקידים מוגדרים וברורים אשר קשורים זה לזה באופן ישיר, למשל ספרייה הנותנת שירותי השאלת ספרים וחדר עיון, או בית חולים הנותן מגוון של שירותי רפואה.

השירותים במבני ציבור ניתנים למגוון רחב מאוד של אנשים בעלי יכולות וצרכים שונים, ולכן התפקוד מותאם לצרכים אלו. תוצאות של היות מבני ציבור מוקד לשימוש של ציבור רחב היא הפיכתם למרכזי קהילה, ולעוגנים המגדירים את המרחב העירוני, בעיקר בתחום הדתי, החברתי והתרבותי. מבני ציבור רבים עומדים (בחלקם, לפחות) לרשות הציבור גם מחוץ למסגרת ולשעות הפעילות הייעודיות שלהם (למשל, שימוש במגרשי ספורט של בית ספר מחוץ לשעות הלימודים).

## תכונות
[250px|ממוזער|שמאל|[היכל הספר, דוגמה לאדריכלות ייחודית של מבנה ציבור]]
מכיוון שהקמתם ותפעולם של מבני ציבור נעשים מכספי ציבור, בניינים אלה נבנים לא פעם בפאר רב, תוך שימוש בחומרי גלם איכותיים ואף יוקרתיים. ההכרה בכך שמבני ציבור מייצגים את השלטון, וכאמור לעיל מהווים מוקד של חיי הקהילה, מובילה להקמת מבנים גדולים באופן ניכר בעלי שפה אדריכלית ייחודית עם תשומת לב רבה לחזיתות.

במקרים רבים ניצבים מבני ציבור במרחב המהווה חלק מהם, הכולל רחבות פתוחות או אף כיכר או שדרה המובילה אליהם. שטחים אלו פתוחים לקהל הרחב ובדרך כלל מיועדים להולכי רגל, ועיצובם נחשב כחלק אינטגרלי מהמבנה, וכולל גינון, הצללות, אזורי מנוחה, התכנסות וכיוצ"ב.

## תכנון ובנייה
[250px|ממוזער|שמאל|הפסל [דוד (מיכלאנג'לו)|דוד מוצב ב]]
מבנה ציבורי נבנה על פי הדרישות של רשות ציבורית. כיום תכנון של מבנה ציבורי נעשה על פי פרוגרמה. בתכנון של מבנה ציבורי מעורב צוות רחב מאוד שנועד לכסות את כל האספקטים של המבנה. צוות זה יכלול מלבד אדריכל ומהנדס בניין גם יועצים למגוון של תחומים - חשמל, אינסטלציה סניטרית, בטיחות, נגישות, אקוסטיקה, תנועה, פיתוח נוף, ועוד.

בשל היותם של מבני ציבור סמלי שלטון, הם מהווים יעד לונדליזם ואף לפעולות טרור. תכנון ובניה של מבנים אלו מביאים זאת כיום בחשבון, ומטמיעים אמצעי ביטחון על מנת לצמצם את פגיעותם.

בניית מבני ציבור נעשית מחומרים איכותיים במיוחד ובטכניקות מקצועיות גבוהות, והם כוללים אלמנטים אדריכליים וקישוטיים שנדיר למצוא במבנים אחרים, לעיתים אף נכללות במבנים יצירות אומנות מפורסמות, שהופכות מזוהות עם המבנה.

## היסטוריה

## גלריה

Ancient ziggurat at Ali Air Base Iraq 2005.jpg|הזיקורת הגדול של אור, מבנה בן 4,000 שנה
NYC Public Library Research Room Jan 2006.jpg|חדר הקריאה בספריית העיר ניו יורק
Sydney Opera House Sails.jpg|בית האופרה של סידני, מהמפורסמים במבני הציבור של ימינו
Dan Hadani collection (990044329510205171).jpg|בית החייל בתל אביב, שילוב של המרחב העירוני במבנה ציבור


## ראו גם
* מרחב ציבורי

## קישורים חיצוניים

* '''מבני ציבור בוני עיר''' , אדריכלית עירית סולסי
* 

## הערות שוליים

קטגוריה:מבנים לפי סוג
קטגוריה:תכנון עירוני
קטגוריה:סמלי שלטון